ΓΡΑΠΤΗ ΕΡΩΤΗΣΗ E-2717/00

υποβολή: Christopher Huhne (ELDR) προς την Επιτροπή

(1 Σεπτεμβρίου 2000)

Θέμα: Ανάπτυξη του εμπορίου και αύξηση του ΑΕΠ

Δύναται η Επιτροπή να εκτιμήσει τη σχέση μεταξύ ανάπτυξης του εμπορίου και αύξησης του ΑΕΠ σε κάθε κράτος μέλος και να δηλώσει εάν η καθιέρωση του ευρώ από την 1η Ιανουαρίου 1999 είχε ήδη κάποια επίπτωση στην αύξηση του ΑΕΠ;

Απάντηση του κ. Solbes Mira εξ ονόματος της Επιτροπής

(21 Σεπτεμβρίου 2000)

Η σχέση ανάμεσα στην αύξηση του εμπορίου και στην αύξηση του ακαθάριστου εγχώριου προϊόντος (ΑΕΠ) διαφέρει σημαντικά ανάλογα με το κράτος μέλος και το έτος. Η Επιτροπή στέλνει κατευθείαν στο Αξιότιμο Μέλος του Κοινοβουλίου καθώς και στη γραμματεία του Κοινοβουλίου ένα έγγραφο που περιέχει όλες αυτές τις πληροφορίες. Η σημαντική διακύμανση ανά τρίμηνο καθώς και η έλλειψη παλαιότερων στοιχείων σε μηνιαία ή τριμηνιαία βάση (από το 1986 μέχρι το πρώτο τρίμηνο του 2000) καθιστά δύσκολη τη διαπίστωση σαφών τάσεων όσον αφορά την πλέον πρόσφατη περίοδο.

Παρόλα αυτά όμως, όσον αφορά τα κράτη μέλη για τα οποίαπάρχουν στοιχεία, από τα μέσα της δεκαετίας του '80 παρατηρείται μία μικρή αύξηση στην ελαστικότητα του εμπορίου (αναλογία ανάμεσα στην αύξηση των εξαγωγών ή των εισαγωγών και στην αύξηση του ΑΕ). Οι ελαστικότητες αυτές είχαν την τάση να ανέρχονταιστο 3 κατά μέσο όρο κατά τη διάρκεια των περασμένων δεκαετιών, γεγονός που σημαίνει ότι το εμπόριο γενικά αυξάνεται τρεις φορές γρηγορότερα απ’ ό,τι το ΑΕΠ. Εξετάζοντας την περίοδο από το 1995 και μετέπειτα, όσον αφορά τις εξαγωγές, βλέπουμε ότι η Ισπανία, η Γαλλία και η Σουηδία παρουσιάζουν ιδιαίτερα μεγάλη ελαστικότητα. Όσον αφορά τις εισαγωγές αυτό ισχύει για την Ισπανία, την Ιταλία και το Ηνωμένο Βασίλειο.

Αυτό φαίνεται από τη συνεχή αύξηση των μεριδίων των εξαγωγών και των εισαγωγών αγαθών καιπηρεσιών στο ΑΕΠ, από 25 % όσον αφορά τις κοινοτικές εξαγωγές το 1991 σε 35 % περίπου κατά την περίοδο 1999/2000. Εντούτοις, όσον αφορά αυτό το ποσοστόπάρχει σημαντική διαφορά ανάμεσα στα κράτη μέλη, η οποία κυμαίνεται (όσον αφορά τις εξαγωγές κατά το πρώτο τρίμηνο του 2000 των κρατών μελών για τα οποίαπάρχουν τριμηνιαία στοιχεία) από 80,5 % για το Βέλγιο μέχρι 29,6 % για την Ιταλία.

Δεν παρατηρήθηκε καμια ιδιαίτερη μεταβολή των τάσεων όσον αφορά την περίοδο 1999 και μετά, που αρχίζει η τρίτη φάση της νομισματικής και οικονομικής ένωσης, όσον αφορά τα κράτη μέλη που συμμετέχουν στη ζώνη ευρώ. Παρόμοια ήταν η κατάσταση ανάμεσα στη ζώνη ευρώ και στην Κοινότητα ως σύνολο όσον αφορά τις εμπορικές ελαστικότητες και τα μερίδια εξωτερικού εμπορίου.

Η έλλειψη ορατών αποτελεσμάτων από την καθιέρωση του ευρώ δεν θα πρέπει να θεωρείται ως έκπληξη, δεδομένου ότι το διαθέσιμο χρονικό διάστημα (πέντε τρίμηνα) εξακολουθεί να είναι πολύ μικρό ώστε να μετρηθούν οι τυχόν επιπτώσεις, λόγω της μεγάλης διακύμανσης που παρουσιάζουν όπως προαναφέρθηκε τα σχετικά στοιχεία. Τα αποτελέσματα ενδέχεται να φανούν με κάποια καθυστέρηση λόγω τους προαναφερθέντος προβλήματος της μέτρησης. Ενδέχεται να έχειπάρξει μία μικρή εκτροπή του εμπορίου με τις τρίτες χώρες προς το ενδοευρωπαϊκό εμπόριο. Για το λόγο αυτό οι συνολικές εμπορικές επιπτώσεις ενδέχεται να είναι περιορισμένες. Επειδή η Επιτροπή δημοσιεύει στοιχεία για το σύνολο του εμπορίου, δεν θα ήταν εύκολο να ανακαλυφθούν τέτοιες εκτροπές του εμπορίου (στις στατιστικές της Eurostat γίνεται διάκριση ανάμεσα στο ενδοκοινοτικό και στο εξωκοινοτικό εμπόριο, αλλά μόνο όσον αφορά την αξία, και δενπάρχουν στοιχεία όσον αφορά τιςπηρεσίες.

Τέλος, η ολοκλήρωση της εσωτερικής αγοράς και η κατάργηση των εμποδίων όσον αφορά το εμπόριο αγαθών καιπηρεσιών και τη διακίνηση κεφαλαίων ήταν ένα σημαντικό γεγονός όσον αφορά τον όγκο και τη διάρθρωση των διασυνοριακών εμπορικών ροών ανάμεσα στα κράτη μέλη. Η προσαρμογή του διασυνοριακού εμπορίου στην αλλαγή του καθεστώτος συνεχίζεται και επικαλύπτει οποιεσδήποτε άλλες παράλληλες επιπτώσεις στο διασυνοριακό εμπόριο, όπως είναι η καθιέρωση του κοινού νομίσματος.